open-index/open-wikipedia-markdown huggingface dataset:
Quai de la Corse

náhľad|Quai de la Corse

**Quai de la Corse** (*Korzické nábrežie*) je nábrežie v Paríži na brehu rieky Seiny. Nachádza sa v 4. obvode.

## Poloha
Nábrežie vedie po severnom okraji ostrova Cité medzi mostami Arcole a Change. Uprostred nábrežia je ešte most Notre-Dame. Začína na križovatke s ulicou Rue d'Arcole, kde naň nadväzuje Quai aux Fleurs a končí pri Boulevard du Palais, odkiaľ pokračuje po prúde Quai de l’Horloge.

## Dejiny
Nábrežie vzniklo na začiatku 19. storočia pod názvom *Quai Napoléon*. V roku 1816 bolo premenované na *Quai de la Cité*, v roku 1834 opäť na *Quai Napoléon* a v roku 1879 na *Quai aux Fleurs* podľa neďalekého kvetinového trhu. V roku 1929 získala západná polovica nábrežia svoj dnešný názov *Quai de la Corse* podľa ostrova Korzika.

## Zaujímavé stavby
* Hôtel-Dieu – nemocnica, ktorej zadný trakt vedie až na nábrežie
* Kvetinový a vtáčí trh medzi námestím *[[Place Louis-Lépine]]* a nábrežím
* Budova Obchodného súdu

## Iné projekty

## Externé odkazy
* Nábrežie na stránkach Paríža 

## Zdroj

Corse
Kategória:4. obvod (Paríž)
Kategória:Île de la Cité
Quai de Valmy

thumb|Hasičská stanica na nábreží

**Quai de Valmy** (*nábrežie Valmy*) je nábrežie v Paríži. Nachádza sa v 10. obvode. Nábrežie je pomenované podľa francúzskeho mesta Valmy, pri ktorom sa 20. septembra 1792 odohrala bitka v ktorej Francúzsko porazilo Prusko.

## Poloha
Nábrežie vedie pozdĺž celého pravého, západného brehu kanálu Saint-Martin. Začína na križovatke s ulicou Rue du Faubourg-du-Temple, kde sa vodný kanál vynára z podzemia, a končí pri križovatke s ulicou *Rue La Fayette*. Vedie v smere z juhu na sever.

## Významné stavby
* Novogotický kostol svätého Jozefa

## Iné projekty

## Externé odkazy
* Nábrežie na stránkach Paríža

## Zdroj

Valmy
Kategória:10. obvod (Paríž)
Kolumbárium

**Kolumbárium** (lat.) môže byť:
*v starovekom Ríme: pohrebná komora rímskych pohrebných bratstiev, prepustených otrokov i otrokov so stenami členenými výklenkami na uloženie urien (často skrášľované freskami, štukou a pamätnými tabuľami s textom), pozri kolumbárium (staroveký Rím)
*v súčasnosti: časť cintorína s výklenkami na ukladanie popolníc (dakedy aj rakiev) s telesnými pozostatkami alebo všeobecnejšie vyzdobený priestor na ukladanie popolníc, pozri kolumbárium (súčasné cintoríny)
*holubník v osobitnej architektonickej úprave, najmä v staroveku, ale aj dnes, pozri pod holubník
Mexicko-americká vojna

**Mexicko-americká vojna** (iné názvy: **Prvá americká intervencia, Mexická vojna**)  bol ozbrojený konflikt medzi Spojenými štátmi a Mexikom v rokoch 1846 až 1848. Vojne predchádzala Texaská revolúcia v roku 1836 a pripojenie Texasu, ktorý Mexičania stále považovali za svoje územie, k USA.

Americké sily  uskutočnili inváziu do Nového Mexika, Kalifornskej republiky a do severného Mexika; medzitým americké námorníctvo uskutočnilo blokádu a prevzalo niekoľko pevností na pobreží Tichého oceánu, v provincii Alta California a Baja California. Ďalšia americká armáda dobyla hlavné mesto Mexiko a prinútila Mexiko odovzdať severné teritóriá Spojeným štátom.
  
Rozšírenie USA k pobrežiu Tichého oceánu bolo cieľom prezidenta Jamesa K. Polka, vodcu Demokratickej strany. Opozícia, konkrétne strana Whigov, vojnu kritizovala. Hlavným dôsledkom vojny bolo odstúpenie území Alta California a Nové Mexiko Spojeným Štátom za čiastku 18 miliónov dolárov. Okrem toho USA odpustili Mexiku tie pôžičky, ktoré mexická vláda dlhovala americkým občanom. Mexiko akceptovalo Rio Grande ako hraničnú rieku a stratu Texasu.

## Literatúra
* Polk, James. *Polk: The Diary of a President, 1845-1849, Covering the Mexican War, the Acquisition of Oregon, and the Conquest of California and the Southwest.* edited by Allan Nevins (1929)
* Bauer K. Jack. *The Mexican War, 1846-1848*. Macmillan, 1974.
* Crawford, Mark; Heidler, Jeanne T.; Heidler, David Stephen, eds. *Encyclopedia of the Mexican War* (1999) (ISBN 1-57607-059-X)
* De Voto, Bernard, *Year of Decision 1846* (1942)
* Mayers, David; Fernández Bravo, Sergio A., "La Guerra Con Mexico Y Los Disidentes Estadunidenses, 1846-1848" [The War with Mexico and US Dissenters, 1846-48]. *Secuencia* [Mexico] 2004 (59): 32-70. Issn: 0186-0348 
* Meed, Douglas. *The Mexican War, 1846-1848* (2003). A short survey.
* Rodríguez Díaz, María Del Rosario. "Mexico's Vision of Manifest Destiny During the 1847 War" *Journal of Popular Culture* 2001 35(2): 41-50. Issn: 0022-3840 
* Smith, Justin Harvey. *The War with Mexico.* 2 vol (1919). Pulitzer Prize winner.

## Externé odkazy
* Library of Congress Guide to the Mexican War
* ''The Handbook of Texas Online:'' Mexican War
* Manifest Destiny and the U.S.-Mexican War: Then and Now 
* ''The Mexican War''
* Mexican War Resources
* ''The Mexican War and the Media, 1845-1848''
* Letters of Winfield Scott including official reports from the front sent to the Secretary of War 
* Smithsonian teaching aids for  "Establishing Borders: The Expansion of the United States, 1846-48"

## Zdroj
* 

Kategória:Vojny 19. storočia
Kategória:Texas
Kategória:Dejiny USA
Kategória:Dejiny Mexika
Kategória:Divoký západ
Glad You Came

„**Glad You Came**“ je skladba írsko-britského boy bandu The Wanted z ich druhého štúdiového albumu *[[Battleground]]*. Bola vydaná ako druhý singel z albumu dňa 10. júla 2011. Túto dance-popovú skladbu napísali Steve Mac, Wayne Hector a Ed Drewett a produkoval ju Steve Mac. V írskom rebríčku Cairt Singil na hÉireann a britskom rebríčku UK Singles Chart sa umiestnila na 1. mieste.

## Zoznam skladieb
*;Digital download
#„Glad You Came“ – 3:18

*;Digital EP
#„Glad You Came“ – 3:17
#„Glad You Came“ (Alex Gaudino Radio Edit) – 3:03
#„Glad You Came“ (Alex Gaudino Remix) – 7:53
#„Iris“ (BBC Radio 1 Live Lounge Session) – 4:01

*;CD singel
#„Glad You Came“ – 3:19
#„Glad You Came“ (Alex Gaudino Radio Edit) – 3:03
#„Gold Forever“ (BBC Radio 1 Live Lounge Session) – 3:35

## Pozície v rebríčkoch

## Referencie

Kategória:Single z 2011
Kategória:Piesne skupiny The Wanted
Kategória:Dance-popové piesne
Slovenské národné družstvo amerického futbalu mužov

**Slovenské národné družstvo amerického futbalu mužov** je národné družstvo mužov, ktoré reprezentuje Slovensko v medzinárodných súťažiach a priateľských zápasoch v americkom futbale. Funguje pod záštitou Slovenskej asociácie amerického futbalu (SAAF). Do roku 2017 odohralo 6 zápasov, v ktorých zalaždým prehralo. Najviac hráčov je z najstaršieho slovenského celkuBratislava Monarchs. V roku 2013 sa stal trénerom reprezentácie Martin Kocian, ktorý vystriedal Ľudovíta Gálku.

## Štatistiky
;Prvý zápas
* ***'  Slovensko  ([[Praha]], [[8. august]] [[2010]])

;Ďalšie zápasy
*   pp ***' (Nitra, 16. september 2012, 2 500 divákov)
*   ***' ([[Bratislava]], [[18. august]] [[2013]], 3 500 divákov)
* ***'   (Ostende, 22. august 2015)
* ***'   ([[Bazilej]], [[26. september]] [[2015]]) kvalifikačný zápas o postup do B skupiny ME 
* ***'   (Budapešť, 16. september 2017)

;Súhrn všetkých zápasov

## Družstvo U19
V roku 2016 vznikla slovenská reprezentácia do 19 rokov. Mladí Slováci pod vedením Petra Meluša vo svojom prvom medzinárodnom zápase zvíťazili nad Maďarskom v Székesféhérvári 14 : 6.

## Referencie

## Pozri aj
* Slovenská asociácia amerického futbalu

## Externé odkazy
* Oficiálna stránka Slovenskej asociácie amerického futbalu

Kategória:Národné družstvá amerického futbalu
Americký futbal
Národné
Akustická hudba

[right|thumb|[Akustická gitara]]
**Akustická hudba** je hudba, ktorá používa hudobné nástroje, ktoré hrajú bez použitia zvukovej techniky, elektrických a elektronických nástrojov. Slovné spojenie "akustická hudba" sa začal používať po príchode elektrických nástrojov, ako elektrická gitara, elektrické husle, elektrický organ a syntetizátor. V 90-tych rokoch sa zvýšila obľúbenosť tohto druhu hudby a televízna stanica MTV začala vysielať program *[[MTV Unplugged]]*, v ktorom akustická hudba bola väčšinou zosilnená cez rôzne elektrické zosilňovače.

## Referencie

Kategória:Hudba
Kategória:Inštrumentálne a vokálne žánre
Martin Munkácsi

**Martin Munkácsi** (* 18. máj 1896, Kolozsvár, Rakúsko-Uhorsko  † 13. júl 1963, New York, USA) bol maďarský fotograf, ktorý pracoval v Nemecku a v USA.

## Životopis
Narodil sa ako Márton Mermelstein – jeho otec, Lipton Mermelstein, zmenil priezvisko rodiny kvôli antisemitským názorom.

V Nemecku bol predstaviteľom modernej fotožurnalistiky podobne ako Erich Salomon, Tim N. Gidal, Wolfgang Weber, Alfred Eisenstaedt a Felix H. Man. Pracoval pre magazín Berliner Illustrierte Zeitung.

## Pozri aj
*Novinárska fotografia

## Literatúra
* "Martin Munkácsi": hrsg. v. F.C. Gundlach, Texte u. Recherchen v. Klaus Honnef, Enno Kaufhold. Verlag Steidl (2005)
* "Think while you shoot. Martin Munkacsi und der moderne Bildjournalismus": hrsg. von Ulrich Rüter. ConferencePoint Verlag Hamburg 2006 ISBN 3-936406-14-6
* *Martin Munkacsi: An Aperture Monograph* by Martin Munkacsi and Susan Morgan, Aperture, 1992.
* *Martin Munkacsi* by Klaus Honnef, Enno Kaufhold, Richard Avedon, and F. C. Gundlach, Aperture 2007.

## Externé odkazy
*Retrospektíva Martina Munkácsiho v Dome fotografie (Hamburg) 
*Článok M. Munkácsi na taz.de
*Retrospektíva Martina Munkácsiho v San Francisco Museum of Modern Art 
*Informácie o Martinovi Munkácsim  na stránkach Deichtorhallen, Hamburg

Kategória:Narodenia v 1896
Kategória:Úmrtia v 1963
Kategória:Maďarskí fotografi
Kategória:Fotografi USA
Kategória:Maďarskí portrétni fotografi
Kategória:Portrétni fotografi USA
Shunosaurus

**Shunosaurus** je vyhynutý rod bylinožravého dinosaura zo skupiny Sauropoda, ktorý žil v období strednej jury na území dnešnej Číny. Jeho jediný druh je **Shunosaurus lii**.

Prvé kostrové pozostatky tohto dinosaura sa našli už v roku 1977. Odvtedy sa našlo vyše 20 takmer úplných kostier. To nám umožňuje viac ako dobrú predstavu o tom, ako tento dinosaurus vyzeral a žil. 

## Opis
Všeobecne sa uvádza, že dorastal do dĺžky 9 až 11 metrov. Charakteristickým znakom tohto sauropóda bolo kyjovité zakončenie chvosta s ostňami, ktoré zrejme slúžilo ako veľmi účinná zbraň proti dravcom. To sa objavilo iba u tohto druhu sauropóda. Na rozdiel od väčšiny ostatných sauropódov mal nozdry umiestnené nižšie na lebke a malé zuby s predĺženými korunkami. O svoje biotopy sa delil napríklad s rodom Omeisaurus, Protognathosaurus alebo Huayangosaurus.

## Klasifikácia
Presná klasifikácia tohto dinosaura je náročná. V jednej štúdii z roku 1995 bol spolu s ďalšími čínskymi sauropódmi zaradený do čeľade Euhelopodidae.

## V kultúre
Shunosaurus sa objavuje v tretej epizóde amerického televízneho dokumentu Dinosaur Revolution z roku 2011.

## Galéria

Súbor:Shunosaurus lii.jpg|Rekonštrukcia kostry v múzeu v Pekingu.


## Referencie

## Zdroj
* 

Kategória:Sauropoda
Kategória:Jurské dinosaury
Kategória:Dinosaury z Ázie
Posuvný pohyb

**Posuvný pohyb** (iné názvy: **translačný pohyb, translácia, postupný pohyb, posunutie**) je taký pohyb tuhého telesa, pri ktorom všetky body telesa konajú pohyb po rovnakých, iba navzájom posunutých trajektóriách.

Rýchlosti jednotlivých bodov telesa sú pri posuvnom pohybe rovnaké, preto sa dá skúmaním posuvného pohybu prejsť na skúmanie pohybu jediného z bodov, najčastejšie ťažiska. Kinetická energia Ek tuhého telesa pri posuvnom pohybe: 

 E_k = \frac{1}{2} \cdot m \cdot v^2 , kde 

***m** je hmotnosť celého telesa
***v** je rýchlosť telesa.

Kategória:Klasická mechanika
Slovenské pedagogické nakladateľstvo – Mladé letá

náhľad|Sídlo na Sasinkovej 5 v Bratislave

**Vydavateľstvo Slovenské pedagogické nakladateľstvo - Mladé letá, s. r. o.** je slovenské vydavateľstvo, ktoré vzniklo v roku 2003 spojením dvoch renomovaných vydavateľstiev, Slovenského pedagogického nakladateľstva a vydavateľstva Mladé letá, s. r. o.

## Spojené vydavateľstvá
Program vydávania kníh odkazuje na existenciu dvoch vydavateľstiev. Redakcie SPN a ML majú v kontaktoch uvedené dve rôzne telefónne čísla, aj keď tieto za sebou nasledujú. SPN sa sústredí na učebnice pre všetky typy škôl vrátane „učebníc pre sluchovo a zrakovo postihnutých“. Vydavateľstvo sa spolu s autormi zúčastňuje konkurzov, ktorá vypisuje Ministerstvo školstva SR. Druhý okruh literatúry patrí tiež do kategórie vzdelávacej, knihy sú určené na voľný trh. Spojené vydavateľstvo dostalo nový ISBN kód 80-10.

## Referencie

## Pozri aj
* Slovenské pedagogické nakladateľstvo
* Mladé letá

## Externý odkaz
* Stránka Vydavateľstva SPN - Mladé letá

Kategória:Vydavateľstvá na Slovensku
Kategória:Podniky založené v 2003
Around the World

„**Around the World**“ je skladba francúzskej elektronickej dvojice Daft Punk z ich debutového albumu *[[Homework (Daft Punk)|Homework]]*. Ako singel bol vydaný v rovnakom roku ako album a následne sa stal veľkým klubovým hitom a dosiahol 1. miesta v dance rebríčkoch. Skladba je známa opakovaním názvu v texte. Hudobné video režíroval Michel Gondry a choreografiu robila Blanca Li. Kľúčovým hákom je stabilná basová linka a vocoderom upravený hlas, spievajúci "around the world" v nepretržitom reťazci. Výraz sa v albumovej verzii skladby vyskytuje 144-krát, a v radio edite 80-krát.

## Zoznam skladieb
;12″ (katalóg V25D-38608)
# „Around the World“ (radio edit) – 3:11
# „Around the World“ (Tee's Frozen Sun mix) – 7:56
# „Around the World“ (Motorbass Vice mix) – 6:39
# „Around the World“ (album version) – 7:07

;CD singel
# „Around the World“ (radio edit) – 3:59
# „Around the World“ (album version) – 7:07
# „Teachers“ (extended mix) – 5:51
# „Around the World“ (Motorbass Vice mix) – 6:39

## Pozície v rebríčkoch

## Referencie

## Externé odkazy
*Around the World na Discogs
*"Around the World" videoklip na MTV Music

Kategória:Single z 1997
Kategória:Piesne skupiny Daft Punk
EXIMBANKA SR

náhľad|Sídlo na rohu Štúrovej a Grosslingovej v Bratislave

**EXIMBANKA SR** bola zriadená 22. júla 1997 zákonom č. 80/1997 Z. z. „*o Exportno-importnej banke Slovenskej republiky*“ ako štátna exportno-úverová inštitúcia. Predstavuje jediný priamy finančný nástroj štátu na podporu exportu. Na finančnom trhu vystupuje ako špecializovaná inštitúcia, ktorá ponúka širokú škálu finančných produktov spojených s vývozom, predovšetkým úverové poistenie, financovanie a záruky. Primárnym cieľom EXIMBANKY SR je umožniť vstup slovenským exportérom do projektov a teritórií, kde komerčný finančný sektor prejavuje menší záujem prevziať na seba riziko a plní preto komplementárnu funkciu. Jej úlohou je zlepšiť hospodársku výmenu Slovenskej republiky so zahraničím, zvýšiť konkurencieschopnosť slovenských firiem na zahraničných trhoch a podporovať vývoz s vysokou mierou pridanej hodnoty. Účelom je štátna podpora, ktorá nenarúša trhové podmienky a nedeformuje trh.

Orgánmi EXIMBANKY SR sú Rada banky, Dozorná rada a generálny riaditeľ. Rada banky je štatutárnym orgánom EXIMBANKY SR. Má päť členov, ktorými sú generálny riaditeľ, traja námestníci a ďalší člen, ktorý nie je zamestnancom EXIMBANKY SR. Generálnym riaditeľom a predsedom Rady banky je Rastislav Podhorec.

## Činnosť EXIMBANKY SR
EXIMBANKA SR na strane exportu ponúka predovšetkým úverové poistenie, financovanie a záruky. Na strane importu je to financovanie dovozu technológií. Produkty sú určené slovenským podnikateľským subjektom, primárne výrobcom tovarov a poskytovateľom služieb určených na vývoz. Vo vzťahu ku komerčnému finančnému trhu banka plní komplementárnu funkciu. Umožňuje realizovať vývozy do teritórií s vyššou mierou rizika krajiny, a to aj pri veľkých projektoch s dlhým odkladom splatnosti. Podporuje investovanie v zahraničí, predovšetkým pri zakladaní spoločných podnikov.

## Referencie

## Externé odkazy
* Oficiálna stránka EXIMBANKY SR

Kategória:Banky na Slovensku
Kategória:Podniky založené v 1997
Iž

**Iž** môže byť:
* rieka v Rusku, pozri Iž (rieka)
* ostrov v Chorvátsku, pozri Iž (ostrov)
* mesto v Rusku, pozri Iževsk
* značka automobilov a motocyklov, vyrábaných v závode Ižmaš
Tapuiasaurus

**Tapuiasaurus** je vyhynutý rod vývojovo pokročilého sauropóda zo skupiny Titanosauria. Žil v období spodnej kriedy (pred približne 120 Ma) na území dnešnej Brazílie. Jeho jediným druhom je **Tapuiasaurus macedoi.** 

Holotyp pozostáva z neúplnej kostry s takmer úplnou lebkou. Blízky príbuzný tohto dinosaura bol pravdepodobne ázijský rod Nemegtosaurus, s ktorým patril aj do rovnakej čeľade.

## Galéria

Súbor:Tapuiasaurus.png|Lebka holotypu.
Súbor:Tapuiasaurus location.png|Lokalita nálezu.


## Referencie

## Zdroj
* 

Kategória:Titanosauria
Kategória:Kriedové dinosaury
Kategória:Dinosaury z Južnej Ameriky
Edmund Hlatký

**Edmund Hlatký** (* 15. júl 1957, Dačice) je slovenský spisovateľ. 

Debutoval v roku 1988 knihou *História vecí*, ktorá vzbudila pozornosť čitateľov i odbornej kritiky. Za knihu získal Cenu Ivana Kraska. Na medziľudské vzťahy vo vypätých situáciách sa zameriava aj vo svojich nasledujúcich knihách *Jesenný opar* (1999), *Iní ľudia* (2000), *Sláva a tajomstvo* (2001), *Abraka dabraka* (2008) a *Nekróza* (2011).

## Externé odkazy
* 

Kategória:Slovenskí spisovatelia
Kategória:Laureáti Ceny Ivana Kraska
Stephen F. Austin

**Stephen Fuller Austin**, (* 3. november 1793, Wythe County, Virgínia, USA – † 27. december 1836, West Columbia, Texas), známy ako **Father of Texas** (Otec Texasu) bol americký politik, zakladateľ Texaskej republiky.

## Životopis
Stephen F. Austin vyrastal v Missouri. Jeho otec Moses Austin v roku 1820 požiadal španielske úrady o povolenie na založenie kolónie v Texase. Toto povolenie získal, ale neočakávane v roku 1821 zomrel a v jeho diele pokračoval syn Stephen. V tom čase ale Mexiko vyhlásilo nezávislosť od Španielska a Stephen Austin bol nútený vydať sa do Mexika, aby povolenie na kolonizáciu prejednal, čo sa mu podarilo. Ku koncu roku 1825 prišlo do Texasu prvých tristo amerických rodín. Austin mal na starosti organizáciu správy kolónií. Pod jeho vedením boli sformované vojenské oddiely, ktorých úlohou bola ochrana kolonistov, rangeri. V roku 1832 už počet kolonistov predstavoval číslo 11 000.

V roku 1830 ale mexické úrady zakázali ďalšie prisťahovalectvo do Texasu. Od tohto času texaskí kolonisti predkladali viacero požiadaviek mexickej vláde, ktoré ale neboli naplnené. V roku 1833 Stephen Austin odcestoval do Mexika, kde sa mu podarilo vyjednať s mexickou vládou niektoré ústupky pre kolonistov.

V roku 1835 sa mexickým prezidentom stal Antonio López de Santa Anna, ktorého podporoval aj Stephen Austin. Jeho politika ale vyvolávala nevôľu amerických kolonistov. V roku 1835 sa vzťahy oboch strán vyhrotili a začala sa Texaská revolúcia. Stephen Austin sa jej zúčastnil ako veliteľ texaských vojsk pri bitke pri Bexar, potom ale odcestoval do Spojených štátov, aby si zaistil ich podporu. Sam Houston bol Stephenom Austinom vymenovaný za najvyššieho veliteľa Texaskej armády. 21. apríla 1836 sa texaským silám podarilo vybojovať rozhodujúce víťazstvo nad mexickou armádou. V prvých prezidentských voľbách Texaskej republiky Stephen Austin ohlásil svoju kandidatúru, rovnako, ako Sam Houston. Sam Houston sa stal víťazom a Stephena Austina vymenoval za ministra zahraničných vecí (First Secretary of State). Tento úrad zastával ale len dva mesiace pred svojou tragickou smrťou, zapríčinenou zápalom pľúc.

## Meno Stephena Austina
Po Stephenovi Austinovi je pomenovaný Austin, štvrté najväčšie mesto Texasu. Jeho meno nesú dve vysoké školy v Texase a nespočetné množstvo pamätníkov v Texase, ale aj v Kalifornii.

## Iné projekty

## Externé odkazy
* Stephen F. Austin v Handbook of Texas, 
* ''Ellis P. Bean, Stephen F. Austin'', Portal to Texas History.
* Životopis Stephen F. Austin,  ''The Biographical Encyclopedia of Texas'',  Portal to Texas History.
*   Austin's Colonization Laws, 1822, Gammel's Laws of Texas, Vol. I., Portal to Texas History.

## Zdroj

Kategória:Dejiny USA
Kategória:Texas
Kategória:Politici USA
Kategória:Osobnosti z Virgínie
Lyzín

**Lyzín** (skratka **Lys** alebo **K**) patrí k proteínogennym aminokyselinám. Spoločne s arginínom a histidínom patrí lyzín do skupiny bázických aminokyselín čiže hexánových báz. Je kódovaný kodónmi AAA a AAG, priemerný výskyt v proteínoch činí 5,9%.

## Zdroje
Lyzín je pre človeka jednou z esenciálnych aminokyselín, tzn. ľudské telo ho nedokáže samo vyrobiť, a preto ho musí prijímať v strave podobne ako niektoré vitamíny. Dospelý človek potrebuje asi 14 mg na kilogram telesnej váhy denne (t. j. asi 1 – 1,5 g denne). Deti potrebujú asi 44&nbsp;mg na kilogram telesnej váhy denne. 
Zvlášť veľké množstvo lyzínu obsahuje parmezán, ryby, bravčové a hovädzie mäso, sójové bôby, pšeničné otruby, šošovica, fazuľa a arašidy. Lyzín citlivo reaguje na teplo za sucha, napr. na praženie.

V 100 g týchto potravín je obsiahnuté nasledovné množstvo lyzínu:
* syr parmezán 3,170 g
* tuniak 2,210 g
* krevety 2,020 g
* bravčová sviečková 2,120 g
* hovädzia sviečková 2,020 g
* sójové bôby 1,900 g
* šošovica 1,890 g
* kurča 1,790 g
* arašidy 1,100 g

## Vlastnosti
L-lyzín je nevyhnutným stavebným prvkom pre všetky bielkoviny v tele. L-lyzín hrá hlavnú úlohu pri vstrebávaní vápnika, budovaní svalov, zotavovaní sa po chirurgických zákrokoch alebo zraneniach a pri produkcii telesných hormónov, enzýmov a protilátok.

Rovnako sa ukázalo, že lyzín hrá úlohu pri anémií, pretože sa predpokladá, že lyzín má vplyv na príjem železa a následne na koncentráciu feritínu v krvnej plazme. Avšak presný mechanizmus účinku ešte treba objasniť. Má vplyv aj na vypadávanie vlasov, pretože ženy trpiace vypadávaním vlasov reagovali dobre na liečbu l-lyzínom a železom.

## Referencie

## Pozri aj
* Pyrolyzín

## Zdroj

Kategória:Proteínogénne aminokyseliny
Kategória:Diamíny
03
Kategória:Esenciálne aminokyseliny
Slovenské národné inline hokejové družstvo žien

**Slovenské národné inline hokejové družstvo žien** je národné družstvo žien, ktoré reprezentuje Slovensko v medzinárodných inline hokejových súťažiach a zápasoch. Funguje pod záštitou Slovenského zväzu ľadového hokeja (SZĽH) od roku 2010. Družstvo sa prvýkrát predstavilo na majstrovstvách sveta FIRS v roku 2010, čo bolo zároveň aj jeho jediné vystúpenie na MS. Obsadilo na nich 6. miesto, keď po jedinom získanom bode so  skončilo v základnej skupine posledné. Po štvrťfinálovej prehre s  zaznamenalo svoju historicky prvú výhru () nad  v zápase o umiestnenie. Následne v stretnutí o 5. miesto prehralo so Španielskom.
 
## Výsledky
;Majstrovstvá sveta FIRS

## Referencie

## Pozri aj
* Slovenské národné inline hokejové družstvo mužov

## Externé odkazy
* Oficiálna stránka Slovenského zväzu ľadového hokeja 

Kategória:Národné inlinehokejové družstvá
Inline hokej
Národné
Haplocanthosaurus

**Haplocanthosaurus** je vyhynutý rod sauropóda, zrejme člen skupiny Diplodocoidea. Žil v období vrchnej jury (asi pred 155 až 152 miliónmi rokov) na území dnešného štátu Colorado v USA.

## Opis
Haplocanthosaurus bol pravdepodobne blízky príbuzný rodu Cetiosaurus. Živil sa zrejme ohryzovaním lístia a vetvičiek z vysokých stromov a cykasov. S dĺžkou tela až okolo 21 metrov (zvyčajne však len asi 15 metrov) patril medzi najväčšie dinosaury.

## Druhy
* *Haplocanthosaurus delfsi*
* *Haplocanthosaurus priscus*

## Galéria

Súbor:Cleveland Museum Haplocanthosaurus.jpg|Rekonštrukcia kostry v múzeu v Clevelande v americkom štáte Ohio.
Súbor:Haplocanthosaurus-sacrum.jpg|Krížová kosť.


## Referencie

## Zdroj
* 

Kategória:Sauropoda
Kategória:Jurské dinosaury
Kategória:Dinosaury zo Severnej Ameriky
Avicii

**Avicii** (štylizované ako **ΛVICII**, ◢◤), vlastným menom **Tim Bergling** (* 8. september 1989, Štokholm, Švédsko† 20. apríl 2018, Maskat, Omán) bol  DJ nominovaný na cenu Grammy, remixér a hudobný producent.

Jeho singel „Bromance“ (vydal ho pod pseudonymom Tim Berg) sa dostal do prvej dvadsiatky v Belgicku, Holandsku a Švédsku. Vokálna verzia tejto skladby „Seek Bromance“ bola vydaná krátko nato, pričom dosiahla 13. miesto v rebríčku UK Singles Chart. Medzi jeho ďalšie úspešné single patria „Levels“ (so samplami piesne „Something’s Got a Hold On Me“ od Etty James), „Fade Into Darkness“ (so samplami piesne „Perpetuum Mobile“ od Penguin Cafe Orchestra), „My Feelings for You“ (so samplami piesne „My Feelings For You“ od skupiny Cassius), „Street Dancer“, „Tweet It“ a „Wake Me Up!“ (v spolupráci s Aloe Blaccom). Dňa 13. septembra 2013 vydal svoj debutový štúdiový album s názvom *[[True (album)|#TRUE]]*.

O jeho kariérnom vzostupe bol v roku 2017 natočený film AVICII: TRUE STORIES.

Dňa 29. marca 2016 oznámil prostredníctvom facebooku, že končí ako Avicii na šou a festivaloch, ale divákom sa naďalej bude prihovárať novou hudbou.

Jeho umelecké meno znamená v budhistickom slangu najnižšiu úroveň pekla. Hlbší význam toto vysvetlenie preňho nemalo, páčilo sa mu ako to znie.

Mal dvoch bratov a jednu sestru.

Zomrel 20. apríla 2018 v Maskate v štáte Omán. Spáchal samovraždu.

## Vplyvy
Medzi Aviciiho vplyvy patrí tvorba interpretov ako Basshunter, Tiësto, Daft Punk, Laidback Luke, Eric Prydz a bývalí členovia Swedish House Mafie – Sebastian Ingrosso, Steve Angello a Axwell.

## Diskografia

### Albumy
*2019 *TIM*
*2017 *Avīci (01)*
*2015 *Stories*
*2014 *True: Avicii by Avicii*
*2014 *The Days/ The Nights*
*2013 *True*

### Kompilácie
*2011: *Avicii Presents Strictly Miami*	
*2011: *The Singles*

## Referencie

## Iné projekty

## Externé odkazy
*Oficiálna webstránka
*Avicii X You Project
*

Kategória:Remixéri
Kategória:Švédski house hudobníci
Kategória:Švédski dídžeji
Kategória:Švédski hudobní producenti
Kategória:Osobnosti zo Štokholmu
Kategória:Obete samovrážd
Nissan 370Z

right|thumb|270px|Nissan 370Z zozadu
right|thumb|230px|Motor VQ37VHR
right|thumb|230px|Interiér Nissanu 370Z
**Nissan 370Z** (v Japonsku ako **Fairlady Z**) je športový automobil, ktorý od roku 2008 vyrába japonská automobilka Nissan. Predstavený bol dňa 29. októbra 2008 na LA Auto Show predtým, ako sa sám oficiálne predstavil. 370Z je šiestou generáciou automobilov Z a je nasledovníkom modelu 350Z.

## Špecifikácie
### Typy karosérie

### Motory

### Výkony
Zrýchlenie z 0 na /h je nasledovné:

Nissan 370Z Coupe: 4,5 sekundy

Nissan 370Z Roadster: 4,9 sekundy

1/4 míle (kupé): 13,3 sekundy s konečnou rýchlosťou /h

1/4 míle (roadster): 13,6 sekundy s konečnou rýchlosťou /h

Preťaženie (kupé): 0,99 g

Skidpad (roadster): 1,00 g

Brzdenie z 96 na /h (roadster): 103 ft

## Referencie

## Iné projekty

## Externé odkazy
*Oficiálna webstránka (USA) 
*Oficiálna webstránka (Japonsko)

370Z
Kategória:Automobily so zadným náhonom
Kategória:Športové automobily
Slovenské pedagogické nakladateľstvo

**Slovenské pedagogické nakladateľstvo** bolo slovenské vydavateľstvo, ktoré vzniklo v roku 1920 „ako slovenská pobočka Štátneho pedagogického nakladateľstva v Prahe“. Vzniklo tak druhé najstaršie vydavateľstvo na Slovensku. SPN začalo okrem pedagogickej a psychologickej literatúry vydávať aj učebnice a pedagogické periodiká. V polovici 90. rokov bolo SPN privatizované a v roku 2003 spojené s vydavateľstvom Mladé letá do SPN – Mladé letá, spol. s r.o.

## Referencie

## Pozri aj
* Slovenské pedagogické nakladateľstvo – Mladé letá
* Mladé letá

## Externý odkaz
Stránka Vydavateľstva SPN – Mladé letá

Kategória:Vydavateľstvá na Slovensku
Kategória:Zaniknuté podniky na Slovensku
Kategória:Organizácie založené v 1920
Mladé letá (vydavateľstvo)

**Mladé letá** (1953-1956 *Slovenské nakladateľstvo detskej knihy*) bolo (do 80. rokov  jediné) slovenské špecializované vydavateľstvo kníh pre deti a mládež. V roku 2003 boli spojené so Slovenským pedagogickým nakladateľstvom do spoločnosti Slovenské pedagogické nakladateľstvo – Mladé letá, spol. s r.o.

V roku 1953 bolo vyčlenením z vydavateľstva SÚV ČSM vytvorené samostatné vydavateľstvo detskej literatúry pod názvom Slovenské nakladateľstvo detskej knihy, ktoré bolo v roku 1956 premenované na Mladé letá. 

Mladé letá vydávali okrem iného edície pre najmenších (Omaľovačky, Vystrihovačky a pod.) , pre mládež od 9 rokov resp. 11 rokov (Zlatý kľúčik, Z rozprávky do rozprávky, Delfín, Stopy, Predávne príbehy a pod.), abonentskú edíciu Klub mladých čitateľov, teoretickú edíciu Otázky detskej literatúry a časopis Slniečko. Spolu s pražským vydavateľstvom detskej literatúry Albatros Mladé letá vydávali mesačník Zlatý máj.

Od roku 1965 vydavateľstvo každoročne udeľovalo viacero cien za detskú literatúru.

## Referencie

## Zdroj
* Mladé letá in: *[[Encyklopédia Slovenska]]*

## Pozri aj
* Slovenské pedagogické nakladateľstvo – Mladé letá
* Slovenské pedagogické nakladateľstvo

## Externý odkaz
* Stránka Vydavateľstva Slovenské pedagogické nakladateľstvo – Mladé letá

Kategória:Zaniknuté podniky na Slovensku
Kategória:Vydavateľstvá na Slovensku
Zlatá éra komiksu

**Zlatá éra komiksu** je označenie pre obdobie histórie amerického komiksu. Ide o obdobie medzi rokmi 1930 – 1950, ktoré charakterizoval rozmach vydávania komiksov ako samostatného média, pričom sa odobitne rozvinul superhrdinský komiks. V tomto období sa formujú prvé samostatné komiksové vydavateľstvá, ako napríklad DC Comics, Timely, Nedor, Fawcett a i.
Obdobie zlatého veku komiksu sa končí v 50-tych rokoch 20. storočia a k jeho záveru prispeli aj tieto faktory:
* strata záujmu o superhrdinský komiks po skončení Druhej svetovej vojny.
* rozšírenie záujmu o romantický komiks, horror a western, čo viedlo k zrušeniu mnohých komiksových periodík
* vydanie knihy Zvedenie nevinného v ktorej psychiater Fredric Wertham varoval verejnosť pred negatívnym vplyvom komiksov ako média, ktoré vedie k vysokej kriminalite, promiskuite a homosexualite.
* záver súdneho sporu National Comics Publications vs Fawcett Publications, ktorý viedol k postupnému úpadku Fawcett Comics, ktorý bol jedným z najväčších vydavateľov komiksu v USA

## História
Hlavnou udalosťou, ktorou sa označuje začiatok Zlatej éry komiksu je debut Supermana v titule Action Comics #1, ktorý bol vydaný v júni roku 1938 vydavateľstvom Detective Comics, Inc. - predchodca dnešného vydavateľstva DC Comics. Spoločnosti ako napríklad Timely Comics, Fawcett Comics, Quality Comics potom začali vytvárať svojich vlastných superhrdinov v snahe emulovať úspech Supermana.

Medzi rokmi 1939 a 1941 vydavateľstvo Detective Comics, Inc a ich sesterská spoločnosť All-American Publications predstavili také populárne postavy ako Batman a Robin, Wonder Woman, Green Lantern, The Flash, Aquaman, a Hawkman. Timely Comics, predchodca Marvel Comics, debutovali s populárnymi postavami Captain America, Human Torch, a Sub-Mariner.

Zatiaľčo postavy od DC a Timely sú dnes široko známe, najpredávanejším titulom tejto éry bol Captain Marvel od vydavateľstva Fawcett Comics. Predávalo sa približne 1,4 milióna kópií na jedno číslo tohto komiksu.

Komiksy, a hlavne tie so superhrdinami, si získali obrovskú popularitu počas Druhej svetovej vojny. Predstavovali lacné a ľahko čitateľné príbehy kde dobro víťazilo nad zlom. Veľmi často superhrdinovia bojovali proti silám Osi. Slávnym komiksom je Captain America #1 z roku 1941, na ktorého obálke Captain America udrel päsťou nacistického vodcu Adolfa Hitlera.

V neskorých 40-tych rokoch začala popularita superhrdinov upadať a komiksové vydavateľstvá sa v snahe udržať si svojich čitateľov začali orientovať viac na iné žánre, ako napríklad science fiction, western, alebo horror. Veľa titulov so superhrdinami zaniklo.

Následná Strieborná éra komiksu začína v roku 1956 debutom prvého úspešného nového supehrdinu po zlatej ére, ktorým je nový Flash v titule Showcase #4 (vydaný spoločnosťou DC Comics).

## Referencie

Kategória:Komiksy
Kategória:Dejiny USA
Asociácia waldorfských škôl a škôlok

**Asociácia waldorfských škôl a škôlok** (**AWŠŠ**, predtým Asociácia priateľov slobodných waldorfských škôl), je slovenské občianske združenie. M za cieľ „napomáhať šíreniu a rozvoju waldorfskej pedagogiky na Slovensku“. Asociácia vznikla v roku 1992.

## Referencie

## Pozri aj
* Waldorfská pedagogika

## Externý odkaz
Asociácia waldorfských škôl a škôlok

Kategória:Občianske združenia na Slovensku
Kategória:Vzdelávanie na Slovensku
Kategória:Organizácie založené v 1992
Kategória:Waldorfská pedagogika
Quai de Montebello

thumb|Quai de Montebello

**Quai de Montebello** (*Montebellovo nábrežie*) je nábrežie v Paríži. Nachádza sa na ľavom brehu rieky Seiny v 5. obvode.

## Poloha
Nábrežie leží na ľavom brehu oproti ostrovu Cité s katedrálou Notre-Dame. Začína na križovatke s *Rue des Grands-Degrés*, kde nadväzuje na Quai de la Tournelle a končí pri *Rue du Petit-Pont*, odkiaľ pokračuje Quai Saint-Michel. Na nábrežie vedú mosty Pont au Double a Petit-Pont.

## Dejiny
Nábrežie nesie meno generála Jeana Lannese, vojvodu z Montebello (1769 – 1809), ktorý padol v bitke pri Asperne.

## Iné projekty

## Externé odkazy
* Nábrežie na stránkach Paríža

## Zdroj

Montebello
Kategória:5. obvod (Paríž)
Quai de la Tournelle

thumb|Nábrežie pri pohľade z ostrova sv. Ľudovíta
**Quai de la Tournelle** (*nábrežie Vežičky*) je nábrežie v Paríži. Nachádza sa v 5. obvode. Svoj názov má podľa mostu Tournelle, ktorý je približne v polovici nábrežia.

## Poloha
Nábrežie leží na ľavom brehu rieky Seiny oproti ostrova sv. Ľudovíta medzi mostami Sully a Archevêché. Začína na križovatke s Boulevard Saint-Germain, kde nadväzuje na Quai Saint-Bernard, a končí na križovatke s ulicou *Rue Maître-Albert*, odkiaľ pokračuje Quai de Montebello. Medzi mostami Sully a Tournelle leží prístav Port de la Tournelle.

## Dejiny
Okolo roku 1380 tu bol prístav Saint-Bernard. Nábrežie bolo vybudované podľa nariadenia z 23. júna 1554. V roku 1738 bolo predĺžené a okolo roku 1750 získalo názov *Quai de la Tournelle*. Oproti prúdu od ulice *Rue de Pontoise* sa nazývalo *Quai des Miramiones*, od roku 1835 sa tiež menuje *Quai de la Tournelle*.

## Významné stavby
* Dom č. 15 – 17: reštaurácia *La Tour d'Argent*
* Dom č. 47: Hôtel de Miramion – sídlo múzea lekárstva
* Dom č. 55 – 59: Hôtel de Nesmond

## Iné projekty

## Externé odkazy
* Nábrežie na stránkach Paríža

## Zdroj

Tournelle
Kategória:5. obvod (Paríž)
Quai Saint-Exupéry

thumb

**Quai Saint-Exupéry** (*nábrežie Saint-Exupéryho*) je nábrežie v Paríži. Nachádza sa v 16. obvode. Je pomenované podľa francúzskeho letca a spisovateľa Antoina de Saint-Exupéryho. Nábrežie je súčasťou rýchlostnej komunikácie Voie Georges-Pompidou.

## Poloha
Nábrežie vedie po pravom brehu rieky Seiny. Začína na križovatke s Boulevard Murat, kde naň nadväzuje Quai Louis-Blériot a končí až za hranicami Paríža na území mesta Boulogne-Billancourt, kde naň nadväzuje *Quai du Point-du-Jour*.

## Iné projekty

## Externé odkazy
* Nábrežie na stránkach Paríža

## Zdroj

Saint-Exupéry
Kategória:16. obvod (Paríž)
Sallustiov dom

[right|thumb|230px|Spálňu domu v južnej časti domu zdobí freska znázorňujúca boha [Mars (boh)|Marsa s Venušou. Malý cherub sa hrá s Marsovými zbraňami]]
**Salustiov dom** (tal. *Casa di Sallustio*) je názov obytnej súkromnej stavby v archeologickej lokalite Pompeje. Je situovaný v severozápadnej časti mesta, priamo na križovaní ulíc *Via Consolare* a *Vicolo di Mercurio*.

Za svoje pomenovanie vďačí volebnému nápisu na priečelí, ktorý vyzýva k zvoleniu bližšie neznámeho C. Sallustia.

Pravdepodobným majiteľom, podľa nájdeného pečatidla, bol však istý A. Cossius Libanus. Jeho dom po objavení vyvolal senzáciu svojou vznešenou výzdobou, zaraďujúcou sa k I. výtvarnému štýlu, a rozlohou vnútorných priestorov.

Pochádzal pravdepodobne z prvej polovice 2. stor. pred Kr. Ako viacero stavieb v meste i *Sallustiov dom* prešiel viacerými stavebnými úpravami. Pôvodne mal vzhľad jednoduchého a prísne racionálneho domu. Okolo roku 80 pred Kr. prebehli v pôvodnom rozvrhnutí domu zásadné zmeny. Ku konečnej prestavbe prišlo po zemetrasení v roku 62 po Kr. Vtedy sa z prepychového mestského sídla stal hostinec. Dve miestnosti v západnej časti sa zmenili na *thermopolia* a v severozápadnej časti domu pribudla pekáreň. Takto dom prečkal až do svojej skazy v roku 79 po Kr. 

Dnešnému návštevníkovi umožňuje pohľad do *Sallustiovho domu* urobiť si predstavu o vzhľade stavieb tohto druhu v meste.

## Iné projekty

## Zdroje

* S. Nappo, *Pompeje - průvodce ztraceným městem*, Rebo production, Čestlice, 1999, ISBN 80-7234-043-3
* A. C. Carpiceci, *Pompeje dnes a jak vypadali před 2000 lety*, Bonechi Edizioni Il Turismo, Sesto Fiorentino, ISBN 88-7204-243-7

Kategória:Stavby v starovekom Ríme
Kategória:Pompeje
Ucho (rozlišovacia stránka)

**Ucho** môže byť:
* orgán sluchu a rovnováhy (lat. *auris*), pozri ucho
* vec pripomínajúca ucho alebo časť veci v podobe ucha (napr. ucho na hrnci, ucho bóje, ucho ihly)
* pejoratívne: začiatočník, neskúsený človek, zelenáč, ucháň
* český film z roku 1970, pozri Ucho (film)
* starší názov rodu ulitníkov, dnes ušo, pozri ušovité

## Pozri aj
* skorocel (nárečovo: volie/volské ucho)
Magurka (vrch v Oravskej Magure; 1107 m n. m.)

**Magurka** () je vrch v Oravskej Magure. Leží nad obcou Vavrečka, približne  južne od Námestova. Lokalitou prechádza Medzinárodná diaľková turistická trasa E3.

## Poloha
Nachádza sa na severovýchodnom okraji pohoria, v geomorfologickom podcelku Budín. Vrch leží v Žilinskom kraji, na hranici okresov Námestovo a Tvrdošín a zasahuje na katastrálne územie obce Vavrečka a Štefanov nad Oravou. Najbližšími sídlami sú severozápadne situovaná Vavrečka a Ťapešovo, severným smerom Námestovo a východným smerom ležiaci Štefanov nad Oravou a Tvrdošín. 

## Opis
Magurka leží na severnom konci hlavného hrebeňa Oravskej Magury, priamo nad Oravskou priehradou. Podľa vysielača na vrchole ľahko identifikovateľný vrch tvorí dominantu širokého okolia. Severne susedí Stará hora (), východne je sedlom oddelený Ostrý vrch (), južne Javorový vrch () a Budín () a západným Bučina (). Západne sa zvažujúce svahy odvodňuje potok Vavrečanka do Bielej Oravy, zo severovýchodných odvádza vodu Stavný potok do Oravskej priehrady a z juhovýchodných Štefanovský potok do vodnej nádrže Tvrdošín. Vrcholom vedie značený chodník z Trstenej a k vysielaču i lesná cesta.

### Výhľady
Vrcholová časť je pokrytá lesným porastom, ktorý poskytuje len obmedzený rozhľad. Viditeľné sú najmä okolité vrchy Oravskej Magury a Oravské, Kysucké a Sliezske Beskydy, no tiež Vysoké a Nízke Tatry.

## Vysielač Magurka
Na vrchole sa nachádza železobetónová veža, vysoká 80 metrov. Šírenie prvého programu ČST sa z Magurky začalo 29. septembra 1975, druhý program pribudol už 19. decembra. Rozhlasové vysielanie v pásme VKV mohli obyvatelia Oravy prijímať už od júna 1990. Vysielač pokrýva signálom územie Oravy, no presahy zasahujú na Kysuce, Liptov a územie Poľska.

### Vysielače FM

### Digitálne televízne vysielanie

### Najbližšie vysielače
Okolité významné vysielače a vzdialenosť k nim:

## Prístup
* po  značke:
** od východu z Trstenej cez Ústie nad Priehradou 
** od juhozápadu z Kubínskej hole po hrebeni cez Budín
* po  značke:
** od severu z Námestova cez Starú horu
** od juhovýchodu z Tvrdošína cez Javorový vrch
* po  značke zo Slanickej Osady cez Prehaliny

## Referencie

## Pozri aj
* Budín (geomorfologický podcelok)
* Zoznam vrcholov v Oravskej Magure

## Iné projekty

## Externé odkazy
* Poloha na turistickej mape

## Zdroje
* Stránky poskytovateľa DVB-T signálu 
* Stránka o vysielači
* História vysielača

Kategória:Tisícovky na Slovensku
Kategória:Vysielače na Slovensku
Kategória:Vrchy v Oravskej Magure
Kategória:Vrchy v okrese Námestovo
Kategória:Vrchy v okrese Tvrdošín
Kategória:Vavrečka
Kategória:Štefanov nad Oravou
Valentín Matrka

**Valentín Matrka** (* 13. február 1907  † 6. november 1980) bol poslanec Národného zhromaždenia ČSR, richtár Lamača a politický väzeň.

## Život
[náhľad|vľavo|Pamätná tabuľa Valentínovi Matrkovi na [Vrančovičova|Vrančovičovej 32]]
Narodil sa v roku 1907 v Lamači (dnes mestská časť Bratislavy) v chudobnej maloroľníckej rodine. Študoval na bratislavskom reálnom gymnáziu, nakoniec zostal roľníkom. Vstúpil do agrárnej strany, v roku 1939 sa ako 32 ročný stal lamačským richtárom. V májových voľbách v roku 1946 bol zvolený za poslanca Národného zhromaždenia v Prahe, ako zástupca roľníkov a kandidát Demokratickej strany za bratislavský volebný kraj. Po odmietnutí ponuky pokračovať v práci v Strane slovenskej obrody, ktorá sa stala nástupkyňou Demokratickej strany, bol vylúčený z parlamentu a v októbri v roku 1948 bol zaradený do tábora nútených prác v Novákoch. V máji v roku 1950 ho odsúdili na štyri roky väzenia. Napriek neľudskému bitiu, fyzickému a psychickému týraniu vyšetrovateľmi ŠtB, sa súdu nepodarilo preukázať mu vinu. Vo väzení strávil deväť rokov − do roku 1957. Krajský súd ho v roku 1968 oslobodil spod žaloby. Po prepustení z väzenia začal pracovať ako robotník na JRD Lamač, v roku 1965 sa stal jeho predsedom. Družstvo dosahovalo dobré výsledky a patrilo medzi najlepšie v kraji. V roku 1974 prišlo k zlúčeniu troch susedných družstiev − Devínskej Novej Vsi, Lamača a Záhorskej Bystrice do jedného družstva Devín. Hospodársky dvor družstva, ktorý sa špecializoval na živočíšnu výrobu, viedol vtedy 67-ročný Matrka až do svojej smrti. Pri práci na hospodárskom dvore utrpel mozgovú príhodu a po štyroch týždňoch zomrel v nemocnici v Bratislave v nedožitých 74 rokoch života.

## Referencie


## Iné projekty

Kategória:Slovenskí politici
Kategória:Slovenskí politickí väzni
Kategória:Narodenia v 1907
Kategória:Úmrtia v 1980
Kategória:Politickí väzni komunistického režimu v Česko-Slovensku
Kategória:Osobnosti z Bratislavy
Ulica Valentína Matrku

**Ulica Valentína Matrku** je ulica v Lamači, mestskej časti Bratislavy. Tvorí pokračovanie Harmincovej ulice, čím spája Lamačskú cestu s ulicou Pod Zečákom.

Pomenovaná je po Valentínovi Matrkovi, poslancovi Národného zhromaždenia ČSR, richtárovi Lamača a politickom väzňovi. Ulica vznikla pri výstavbe diaľnice D2. Tvorená je násypom a mostom ponad ulicu Zidiny a železničnú trať 110.

## Blízke ulice
Pod Zečákom, Zidiny, Lamačská cesta, Harmincova ulica

## Referencie


## Iné projekty

Kategória:Ulice v Lamači
Mladé letá

**Mladé letá** môže byť:

* knižne: mladosť
* kniha Martina Kukučína, pozri Mladé letá (kniha)
* slovenský televízny film z roku 1962 podľa tejto knihy, pozri Mladé letá (film)
* slovenské vydavateľstvo, pozri Mladé letá (vydavateľstvo)
Postupný pohyb

**Postupný pohyb** môže byť:
*všeobecne: pohyb prebiehajúci postupne
*v mechanike:
**posuvný pohyb
**opak vratného pohybu, pozri postupný pohyb (opak vratného)

## Zdroje
Kyselina peroxomravčia

**Kyselina peroxomravčia**, ((HCO2OH) tiež **kyselina permravčia**, **formalhydroperoxid** alebo **PFA**, systematický názov je **kyselina peroxi[[metán]]ová**) je chemická zlúčenina, najjednoduchšia a najsilnejšia perorganická kyselina. Je to bezfarebná kvapalina, dráždivá, so silnými oxidačnými účinkami.

Používa sa ako oxidačné činidlo a dezinfekcia v potravinárstve a medicíne. Je účinným biocídom proti baktériám (vrátane mykobaktérií), vírusom, mikroskopickým hubám a bakteriálnym spóram. Jej degradačným produktom je kyselina mravčia. Kyselina peroxomravčia je nestabilná, treba ju teda pripravovať tesne pred použitím a nakladať s ňou opatrne, pretože môže dôjsť k rýchlemu rozkladu s uvoľnením veľkého množstva energie.

Kyselina peroxomravčia sa vyrába katalyzovanou reakciou kyseliny mravčej a peroxidu vodíka alebo reakciou kyseliny mravčej, peroxidu vodíka a kyseliny peroctovej. Typický vodný roztok kyseliny peroxomravčej obsahuje aj kyselinu mravčiu a peroxid vodíka.

Kyselina peroxomravčia sa ukazuje byť sľubným prostriedkom pre dezinfekciu odpadových vôd. Pri koncentrácii 2 – 4 mg/l dochádza počas 45 minút k zníženiu počtu koliformných mikroorganizmov o 2 až 3log (100krát až 1 000-krát). Je však potrebné ešte preskúmať toxicitu a tvorbu vedľajších produktov pri takomto použití.

## Referencie

## Zdroj

Kategória:Organické peroxidy
Kategória:Peroxokyseliny
Kategória:Dezinfekčné látky
Kategória:Biocídy
Matchbox Twenty

**Matchbox Twenty** (tiež **Matchbox 20** alebo **MB20**) je americká rocková skupina, založená v Orlande na Floride v roku 1995. V súčasnosti sa skupina skladá z Roba Thomasa (hlavné vokály, klavír), Paula Doucetteho (rytmická gitara, sprievodný spev), Briana Yaleho (basová gitara), Kyla Cooka (sólová gitara, sprievodný spev) a Ryana MacMillana (bicie).

Skupina sa stala medzinárodne známou po vydaní ich debutového albumu *[[Yourself or Someone Like You]]* v roku 1996, ktorý bol v USA certifikovaný na diamantovú platňu a v Austrálii, Kanade a na Novom Zélande na multi-platinovú platňu. Pred nahrávaním ich druhého albumu, Rob Thomas spolupracoval s Itaal Shurom na skladbe nazvanej „Smooth“ pre Carlosov Santanov album *[[Supernatural (album)|Supernatural]]*. „Smooth“ sa stal hlavným singlom albumu a bol veľkým hitom roku 1999. Rob Thomas vyhral tri ceny Grammy za písanie a vystúpenie v kategóriách Nahrávka roka, Pieseň roka a Najlepšia spevácka popová spolupráca. Ich druhý album *[[Mad Season (album)|Mad Season]]* vydaný v roku 2000 sa dostal do prvej trojky v rebríčku ''Billboard'' 200 a v USA bol 4-krát certifikovaný na platinovú platňu. Ich tretí album *[[More Than You Think You Are]]* z roku 2002 bol v USA certifikovaný na dvojitú platinovú platňu.

Skupina od roku 2004 mala prestávku a rytmický gitarista Adam Gaynor opustil skupinu v roku 2005. V dôsledku toho Paul Doucette sa stal rytmický gitarista a tak v roku 2007 skupina vydala kompilačný album *[[Exile on Mainstream]]*, ktorý bol v USA certifikovaný na zlatú platňu. Matchbox 20 mali potom ďalšiu prestávku, ale opäť sa zišli v roku 2011 a v súčasnosti nahrávajú svoj piaty štúdiový album, ktorý podľa Paula Doucetteho bude vydaný v roku 2012.

## Členovia
### Súčasní
***[[Rob Thomas (hudobník)|Rob Thomas]]** – hlavné vokály, klavír, gitara (1995 – súčasnosť)
***[[Kyle Cook]]** – sólová gitara, vokály, banjo (1995 – súčasnosť)
***[[Paul Doucette]]** – rytmická gitara, vokály (2007 – súčasnosť);  bicie, perkusie (1995 – 2007)
***[[Brian Yale]]** – basová gitara, sprievodný spev (1995 – súčasnosť)
***Ryan MacMillan** – bicie, perkusie (2007 – súčasnosť)

### Turné
***Matt Beck** – rytmická gitara, klávesy, mandolína (1999–súčasnosť)

### Bývalí
***Adam Gaynor** – rytmická gitara, vokály (1995 – 2005)

## Diskografia

**[[Yourself or Someone Like You]]* (1996)
**[[Mad Season (album)|Mad Season]]* (2000)
**[[More Than You Think You Are]]* (2002)
**[[North]]* (2012)

## Referencie

## Externé odkazy
* Oficiálna webstránka
* Matchbox Twenty fanstránka

Kategória:Post-grunge hudobné skupiny USA
Kategória:Hudobné skupiny z 1995
Kategória:Alternatívnorockové hudobné skupiny USA
Merná elektrická vodivosť

**Merná elektrická vodivosť** (σ) je fyzikálna (elektrotechnická) veličina, ktorá označuje elektrickú vodivosť materiálu, pre jeden materiál je to konštanta. Je to prevrátená hodnota merného elektrického odporu. Má jednotku S.m-1 (Siemens na meter).
Platí:
:\sigma = \frac {1}{\rho}

Kategória:Jednotky pre elektrinu a magnetizmus
La Liga 2011/2012

**La Liga 2011/2012** bol 81. ročník najvyššej španielskej futbalovej súťaže. Titul obhajovala Barcelona, nováčikmi súťaže boli Real Betis, Rayo Vallecano a Granada. Sezóna začala 27. augusta 2011 a skončila 13. mája 2012. 

Svoj 32. majstrovský titul vyhral Real Madrid. Do Ligy majstrov UEFA 2012/2013 sa spolu s ním kvalifikovali aj Barcelona, Valencia a Málaga. Do Európskej ligy UEFA 2012/2013 sa kvalifikovali Atlético Madrid, Athletic Bilbao a Levante. Do 2. ligy zostúpili Villarreal, Sporting  Gijón a Racing  Santander.

## Tímy v sezóne 2011/2012

## Tabuľka

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body
## Štatistiky

### Najlepší strelci

## Poznámky

## Referencie

## Zdroj
* Výsledky zápasov 

Kategória:La Liga
Kategória:Futbal v 2011
Kategória:Futbal v 2012
Kategória:2011 v Španielsku
Kategória:2012 v Španielsku
Truckee

**Truckee** (originálne **Coburn Station**) je mesto v okrese Nevada County v Kaliforni v USA. V roku 2010 malo 16 180 obyvateľov, pričom v roku 2000 malo 13 864 obyvateľov.

## Klíma
[left|thumb|250px|Rieka [Truckee River východne od Truckee]]

## Referencie

## Externé odkazy
* Town of Truckee Oficiálna webstránka
* Truckee Donner Historical Society Website

Kategória:Mestá v Kalifornii